b'\n_START_ARTICLE_\nSlagalica strave (2003.)\n_START_SECTION_\nRadnja\n_START_PARAGRAPH_\nNa po\xc4\x8detku filma vidimo momka koji se zove David (Leigh Whannell) kako pri\xc4\x8da sa policajcem u sobi za ispitivanje. David je u lisicama, a na licu i majici ima krvi. David pu\xc5\xa1i cigaretu. On policajcu ka\xc5\xbee da je uredno zav\xc5\xa1rio svoj posao u bolnici, te da je na putu ku\xc4\x87i onesvije\xc5\xa1ten, a kada se probudio, bio je u velikoj sobi. U sobi, David je zavezan za stolicu, a za njegove \xc4\x8deljusti je pri\xc4\x8dvr\xc5\xa1\xc4\x87en metalni ure\xc4\x91aj._NEWLINE_Sa njegove lijeve strane je televizija, na kojoj po\xc4\x8dne snimka. Na ekranu se pojavi za\xc5\xa1tra\xc5\xa1uju\xc4\x87a lutka zvana Billy, koja Davidu objasni da je ure\xc4\x91aj na njegovoj glavi "obrnuta zamka za medvjede", te da \xc4\x87e, ako je ne otklju\xc4\x8da i skine na vrijeme, velikom silom razdvojiti njegovu gornju i donju \xc4\x8deljust i tako ga ubiti. Billy Davidu ka\xc5\xbee da je jedini klju\xc4\x8d za njegov spas u trbuhu njegovog pokojnog zatvorskog kolege._NEWLINE_David se uspije ustati sa stolice, no time pokrene \xc5\xa1topericu koja mjeri vrijeme do aktivacije zamke. Gledaju\xc4\x87i oko sebe, na\xc4\x91e tijelo koje je Billy spomenuo, no uvi\xc4\x91a da je ono \xc5\xbeivo, no da je osoba paralizirana. David pani\xc4\x8dari, no sa no\xc5\xbeem koji je stajao do tijela raspori njegov trbuh i na\xc4\x91e klju\xc4\x8d. Uspije otklju\xc4\x8dati zamku tik prije isteka vremena. Kada je on skine, ona se na podu aktivira. David je spasio svoj \xc5\xbeivot._NEWLINE_David po\xc4\x8dne vri\xc5\xa1tati i jecati od jada. No, tada u prostoriju ulazi Billy na triciklu. Billy \xc4\x8destita Davidu na obavljenom zadatku i ka\xc5\xbee mu da vi\xc5\xa1e nije nezahvalan \xc5\xa1to je \xc5\xbeiv._NEWLINE_Film zavr\xc5\xa1ava tako da policajac upita Davida: "Jesi li zahvalan, David\xc2\xa0?"_NEWLINE_To pitanje kod Davida ponovo uzrokuje slom. Na odjavnoj \xc5\xa1pici se mo\xc5\xbee \xc4\x8duti snimka "Hello Zepp".'